30. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 168619/1698 της 10/24 Ιαν. 1978 (ΦΕΚ Β΄ 57) Περί κυκλοφορίας απορροφητήρων (πνευματικών μεταφορέων) φορτοεκφορτώσεως σιτηρών φερομένων επί αυτοκινήτων. Έχοντας υπ’ όψη: 1.Τις διατάξεις του άρθρου 2 του Κ.Ο.Κ. (Ν. 614/77) δια των οποίων κατατάσσονται στην κατηγορία των αγροτικών μηχανημάτων οι μηχανές εκτελέσεως γεωργικών εργασιών, όπως οι χορτοκοδτικές, οι χορτεδετικές κ.λ.π. 2.Το άρθρο 84 του Κ.Ο.Κ:, που αναφέρεται στην ταξινόμηση, απογραφή και χορήγηση αδειών κυκλοφορίας των αγροτικών μηχανημάτων. 3.Την υπ’ αριθ. 166066/3400/1030/11.6.1976 Υπ. Απόφαση περί χαρακτηρισμού ως αγροτικών οχημάτων, αυτοκινήτων που φέρουν μονίμως ενσωματωμένο σύστημα ογκομετρήσεως ή ζυγίσεως σιτηρών και χρησιμοποιούνται στον υπολογισμό και παρακράτηση του θεραλωνιστικού δικαιώματος και τη μεταφορά σιτηρών χύδην. 4.Την ανάγκη συμπληρώσεως της ανωτέρω αποφάσεως για την ολοκλήρωση της μηχανοποιήσεως της συγκομιδής και διακινήσεως των σιτηρών μέχρι των αποθηκών, αποφασίζουμε: 1.Κατατάσσουμε στην κατηγορία των αγροτικών μηχανημάτων αυτοκινούμενα οχήματα, που φέρουν μόνιμο εξοπλισμό πνευματικού μεταφορέως σιτηρών, κατάλληλο για τη φορτοεκφόρτωση σιτηρών χύδην. 2.Κατά τα λοιπά ισχύουν οι ίδιοι όροι και προϋποθέσεις εγκρίσεως και κυκλοφορίας, που ισχύουν και για τα οχήματα ογκομετρήσεως ή ζυγίσεως σιτηρών, πλην του ότι επιτρέπουμε την κυκλοφορία των οχημάτων τούτων καθ’ όλη τη διάρκεια του έτους, άνευ εποχικού χρονικού περιορισμού. 3.Σε περίπτωση κυκλοφορίας οχήματος της ανωτέρω κατηγορίας άνευ του μηχανισμού φορτοεκφορτώσεως ή για άλλο σκοπό θα αφαιρείται η άδεια κυκλοφορίας οριστικά. 4.Η οδήγηση των ανωτέρω οχημάτων θα γίνεται με άδεια οδηγήσεως φορτηγού αυτοκινήτων. 5.Η παρούσα να δημοσιευθή στην Εφημερίδα της Κυβερνήσεως. 